הוועדה המיוחדת למאבק בנגע הסמים, כנסת 16, פרוטוקול מספר 63, 2004-05-11 11:00

איוב קרא: בוקר טוב לכולם.

איוב קרא: אני לא אחכה למשרד החוץ, אנחנו נתחיל, יש פה את המשטרה ואת המכס ואת הנציגים שהוזמנו וכולם צריכים לדייק בזמנים.

איוב קרא: מה שאני רוצה בדיון הזה, לראות שאנחנו ממצים את כל הדברים סביב האפשרות, לאוו דווקא של הפרשה עצמה, אלא בראייה שאנחנו מבחינתנו, המכס, המשטרה, משרד החוץ, לא נותנים הנחות שבגללם יכולה להיות לקונה זו או אחרת במערכת ולכן אני קודם כל הייתי רוצה לשמוע את המכס, מה הם הנהלים לגבי וי.

איוב קרא: אי.

איוב קרא: פי והאם הנהלים הללו סוגרים הרמטית מבחינת

איוב קרא: כם את האפשרות בעיקר בראייה של הברחות סמים.

זאב ציגלברג: אני לא מכיר מושג שנקרא דרכון שירות דיפלומטי.

זאב ציגלברג: יש או דרכון דיפלומטי או דרכון שירות, נתחיל מזה.

זאב ציגלברג: משרד החוץ יודע את זה, זה לא התפקיד שלי.

זאב ציגלברג: כמו שתגובת המכס היא בכתב, דרכון רשמי של ישראל אינו פוטר את בעליו מבדיקת חפצים או תישאול במהלך בדיקה, במידה ויתבקש לעשות כן בבדיקה אקראית או במידה ויעורר חשד.

זאב ציגלברג: זה תגובת המכס הרשמית.

זאב ציגלברג: אין שום פטור מבדיקה לבעל דרכון רשמי.

זאב ציגלברג: או מעורר חשד או בדיקה אקראית.

איוב קרא: אין הנחות.

זאב ציגלברג: אין הנחות.

איוב קרא: משרד החוץ, איך הנהלים לגבי וי.

איוב קרא: אי.פי, מה הוא הנוהל, מי זכאי, מי לא זכאי, מי יכול לקבל דרכון דיפלומטי ואיך החלוקה.

דוד ליבנת: יש רשימה עם קריטריונים מי זכאי לקבל דרכון דיפלומטי ומי זכאי לקבל דרכון שירות.

איוב קרא: דרכון שירות זה בדרך כלל אדם שהוא בשירות החוץ.

דוד ליבנת: לא, דרכון דיפלומטי מקבלים אנשי משרד החוץ שיוצאים בשליחות דיפלומטית ועוד רשימה מצומצמת של אנשים שזכאים לקבל דרכון דיפלומטי כדוגמת שרים.

דוד ליבנת: חברי כנסת מקבלים דרכון שירות.

דוד ליבנת: יש קריטריונים כאשר רק דיפלומטים שיוצאים בשליחות דיפלומטית וקבוצה מאוד מצומצמת, נשיא, ראש ממשלה, שר החוץ, שר הבטחון ועוד מספר אנשים, ויש עוד רשימה של אנשים שזכאים לקבלת דרכון שירות שהם יוצאים מטעם המדינה.

איוב קרא: עובד משרד החוץ מקבל דרכון דיפלומטי?

דוד ליבנת: עובד משרד החוץ אם הוא יוצא בשליחות דיפלומטית אז הוא זכאי לקבל דרכון דיפלומטי.

איוב קרא: מה קורה עם הדרכון הרגיל הישראלי שיש לו, אז הוא מחזיק שניים?

דוד ליבנת: מי שיש לו דרכון ישראלי מחזיק בו אבל הוא לא יכול להשתמש בו כשהוא נוסע בשליחות המדינה רשמית לחוץ-לארץ, אז הוא משתמש בדרכון הדיפלומטי.

איוב קרא: וכשמסתיים תפקידו, למשל אם מישהו היה שר והוא הפסיק להיות שר, הוא מחזיר אותו?

דוד ליבנת: הוא צריך להחזיר את הדרכון שניתן לו לצורך מילוי תפקידו.

איוב קרא: האם השר גונן שגב החזיר את הדרכון הדיפלומטי שלו?

דוד ליבנת: לא, גונן שגב למיטב ידיעתי לא החזיר את הדרכון ואני רק רוצה לציין שבכל דרכון מופיעה ההערה הזאת:

דוד ליבנת: דרכון זה יש להחזיר למשרד החוץ עם גמר התפקיד הרשמי למענו ניתן.

איוב קרא: כשהוא לא מחזיר אתם לא דורשים את זה?

דוד ליבנת: כעיקרון אנחנו צריכים לדרוש, צריכים לבקש, זה נמצא בהליך משפטי אז אני לא אכנס ספציפית.

איוב קרא: אני לא רוצה להיכנס לפרשה עצמה, אבל אולי משטרת ישראל קצת תעדכן אותנו.

איוב קרא: האם הדרכון הדיפלומטי של השר שגב הוחזר בזמן, הוא כבר הרבה שנים לא שר אבל אני מבין שהוא השתמש בו עד הפרשה.

שגית אפיק: עדיף שלא להיכנס לעובדות המקרה, לדבר רק באופן תיאורטי, חבל שועדה מועדות הכנסת - -

דני אבימאיר: אני כנציג היחידה החוקרת רציתי לומר שמאחר והנושא נמצא בהליכים משפטיים ועל מנת לא לחרוג מכללי הסוביודיצה, אין לי שום כוונה לומר דברים מעבר לדברים שפורסמו או דברים שמופיעים בכתב האישום שהוגש כנגד גונן שגב וחבריו.

דני אבימאיר: על-פי כתב האישום גונן שגב החזיק דרכון דיפלומטי, כיצד הוא נשאר ברשותו זה פתוח כרגע.

איוב קרא: אני לא רוצה לדבר על גונן שגב, אני בכוונה לא רוצה להיכנס לזה, אבל הייתי רוצה לדעת האם דיפלומטים שמסיימים את תפקידם, על-פי הנתונים שיש לכם, החזירו כולם את הדרכון הדיפלומטי שלהם?

דוד ליבנת: אני לא עשיתי בדיקה מסודרת לגבי כל אחד ואחד, אני מניח או מצפה להניח שאנשים בגמר הכהונה שלהם בתפקיד החזירו את הדרכון, אבל אני לא עשיתי דו"ח ספציפי על כל אותם גורמים האם כל אחד ואחד מהם החזיר את הדרכון, אני מצפה מכל אחד מהם שיחזיר את הדרכון בסיום התפקיד.

איוב קרא: אני מבין שאין לכם נתונים רשמיים.

דוד ליבנת: אני הבנתי שמדובר על הנושא הספציפי.

רשף חן: אני הבנתי ששרים זכאים להמשיך ולהחזיק דרכון דיפלומטי אחרי שהם סיימו את כהונתם.

איוב קרא: כבר הודיעו לנו פה שהוא מחוייב וגם כתוב בדרכון שצריך להחזיר אותו.

דוד ליבנת: לגבי שרים הנוהל מאפשר להם להחזיק את זה שנה לאחר סיום הכהונה.

רשף חן: התלוננו בפני על שר אחר שגם כן הסתבך קצת.

איוב קרא: מי זה?

רשף חן: זה לא רלוונטי, שמשתמש בדרכון הדיפלומטי שלו.

איוב קרא: חבר הכנסת רשף חן אומר שהתלוננו בפניו על עוד שרים שלא החזירו את הדרכון הדיפלומטי, ואתה יכול לגלות, אתה רק מייעל לנו את הדיון ואתה יכול בהחלט לעזור למערכת.

איוב קרא: כי סך הכל המטרה היא לא לפגוע פה במישהו, אלא לבדוק נהלים והאם נעשה פיקוח או מעקב אחרי הדבר הזה.

איוב קרא: אנחנו רצינו לשמוע מהמכס דברים לגבי בדיקות שנעשות ובמכס לפחות הנציג, סגן מנהל המכס אומר חד משמעית שאין הנחות במכס לאנשים שמחזיקים דרכון דיפלומטי.

איוב קרא: מה שעלה פה, וזה מה שמדאיג אותי, שאין מעקב אחרי החזרת דרכונים דיפלומטיים ועל-פי מה שעלה פה מבלי להיכנס, הדרכונים של בכירים לא מוחזרים למערכת והם ממשיכים להשתמש בהם וזה כנראה מה שקרה גם בפרשה שלפנינו.

אורי אסטליין: השאלה היא אם תוקף הדרכון הוא מה שנקרא for good, כי הרי כל דרכון רגיל בשנה מסויימת פג תוקפו ואתה חייב לחדש.

רשף חן: נניח שאני מחר מפסיק להיות חבר כנסת ואני לא זכאי יותר לדרכון שירות, אין שום סיבה שיהיה דרכון שירות ואני צריך את הדרכון הכחול הרגיל שלי.

רשף חן: המצב הזה בוודאי צריך להיות, כמה דרכוני שירות ודרכונים דיפלומטיים כבר יש, צריך להיות נוהל מסודר שמישהו מרים טלפון אומר, איפה הדרכון שלך, תחזיר אותו.

איוב קרא: הם מדברים על תוך שנה.

איוב קרא: לדעתי שנה זה הרבה זמן, זו הראייה שלי.

רשף חן: למה בכלל.

רשף חן: למה שר לשעבר צריך להסתובב שנה עם דרכון דיפלומטי, הוא לא שר.

רשף חן: הוא לא שר, הוא לא דיפלומט, הוא לא שירות, הוא אזרח, איזה הצדקה יש לזה.

איוב קרא: איך אתם מתייחסים ל-וי.

איוב קרא: אי.

איוב קרא: פי שמגיעים לשדה התעופה?

עוזי שליט: אנחנו מדברים על טרקלין מצדה שיש לנו בנמל התעופה בן גוריון שמשמש את ה-וי.

עוזי שליט: אי.

עוזי שליט: פי שנכנסים לארץ, יש לנו נוהל מסודר שנכתב עם המכס לבדיקת האנשים וכבודתם שנכנסים לטרקלין הזה, יש לנו חברות וי.

עוזי שליט: אי.

עוזי שליט: פי שמטפלות באנשים שמזמינים את השירות הזה והם מתודרכים, יש נהלים מסודרים, כל כבודה של האנשים האלה עוברת בדיקה של מכס כולל כבודת יד.

רשף חן: יותר מאזרח רגיל?

עוזי שליט: יותר מאזרח רגיל כי יש הצהרה של הנוסע, ההצהרה הזאת הולכת למכס, החברה שמלווה את הנוסע לוקחת את ההצהרה הזאת עם הכבודה אל המכס ושם הם עושים את הבדיקות שלהם.

עוזי שליט: לוקחים גם את הכבודת יד של הנוסע שבא לטרקלין, חברת הליווי לוקחת את זה למכס, אם הם רוצים לפתוח ולבדוק הם בודקים, לא רוצים לא בודקים.

איוב קרא: מי האנשים שבדרך כלל מגיעים עד פתח המטוס כמעט עם רכב?

עוזי שליט: חברות וי.

עוזי שליט: אי.

עוזי שליט: פי.

עוזי שליט: יש לנו בנמל התעופה בן גוריון שתי חברות וי.

עוזי שליט: אי.

עוזי שליט: פי שרשאיות ומוסמכות ויש להם את האישורים הנדרשים לעשות את הליווי הזה.

עוזי שליט: החברות האלה הן היחידות שעושות את זה.

איוב קרא: למי מגיע השירות הזה?

עוזי שליט: כל נוסע שמשלם כסף.

עוזי שליט: זה הזמנה, מזמינים את זה, משלמים כסף, הנוסע הזה יש לו תהליך מסודר של ליווי.

עוזי שליט: אם הם רוצים להזמין ליווי הם מזמינים ליווי, בא רכב שלהם למטוס, לוקחים אותו לטרקלין מצדה ובטרקלין מצדה יש תהליך מסודר.

עוזי שליט: בתוך הטרקלין יש שילוט בעברית ובאנגלית לכל הנוסעים שהם מחוייבים להצהיר על כל הכבודה שלהם, לוקחים את כבודת היד שלהם, יש להם הצהרה נוספת בכתב למכס, כל זה הולך למכס לבדיקה ולפי שיקולים של המכס, המכס בודק.

רשף חן: נדמה לי שהשאלה כאן היא אחרת, נדמה שמה שיושב-ראש הועדה שואל זה על אנשים שהם וי.

רשף חן: אי.

רשף חן: פי במובן המהותי, מתוקף תפקידם הם זכאים לאיזה שהוא יחס מיוחד והאם יש חשש שמישהו שנושא דרכון מסוג זה או אחר או ממלא תפקיד כזה או אחר במדינת ישראל, יכול לחמוק מהמכס אחרת מאשר כל אזרח אחר.

עוזי שליט: אין הנחות לאף אחד.

עוזי שליט: אין הנחות לאף אחד כולל שרים, כולם עוברים את אותו תהליך ואותה בדיקה.

איוב קרא: אני שוב שואל, אני היום קיבלתי שירות מחברת וי.

איוב קרא: אי.

איוב קרא: פי, היא מכניסה אותי עד המטוס בלי בדיקה כביכול?

עוזי שליט: כניסה זה משהו אחר.

איוב קרא: אני מדבר על שניהם.

איוב קרא: היציאה מהמטוס, וי.

איוב קרא: אי.פי.

עוזי שליט: ביציאה אל המטוס נוסע עובר תהליך רגיל, אין הבדל.

איוב קרא: ראיתי בכירים שנכנסים עם אוטו עד המטוס.

עוזי שליט: אם הם נכנסים עם אוטו עד למטוס אז יש אישורים לרכבים שלהם להיכנס, זה לא משהו יוצא דופן, יש להרבה אנשים אישורים כאלה.

איוב קרא: מי קובע שהמכוניות הללו יגיעו עד המטוס?

עוזי שליט: יש אישורים שמנפיקים לרכבים האלה, האנשים האלה יכולים להגיע עד המטוס.

עוזי שליט: יש ועדה מיוחדת ברשות שדות התעופה, ועדת רשיונות, הם מגישים את הבקשות, יש כמובן שרים וחברי כנסת שיש להם אישורי כניסה לרכבים שלהם והם נכנסים, יש אישורים גם לקבל כל מיני משלחות או מי שצריך בנוהל מסודר של הנפקת רשיונות, אבל אם מישהו נוסע לחוץ-לארץ הוא עובר תהליך מסודר, הוא צריך לעבור ביקורת גבולות, הוא לא עוקף את התהליך, אין עקיפת תהליך, הוא עובר ביקורת גבולות כמו שצריך, מכס ביציאה יש רק את החוק של הלבנת הון עד כמה שאני ידוע, אין הצהרה אחרת.

איוב קרא: מי שיוצא מפה קשה לו יותר לצאת מאשר זה שנכנס לפה.

איוב קרא: כי חברת וי.

איוב קרא: אי.

איוב קרא: פי לוקחת אותו מהמטוס ומכניסה אותו - -

עוזי שליט: חברת וי.

עוזי שליט: אי.

עוזי שליט: פי לוקחת את כל הנוסעים וי.

עוזי שליט: אי.

עוזי שליט: פי שלה בתהליך מסודר, עושה לה צ'ק אין, עושה להם ביקורת גבולות, לוקחת אותם לטרקלין, מושיבה אותם אומרת להם תודה רבה שלום והולכת.

עוזי שליט: אם בא שר או מישהו שיש לו אישור כניסה לשטח האווירי זה שוב תהליך מסודר.

עוזי שליט: אם צריך לעשות ביקורת גבולות אז הביקורת גבולות באים אליו, מזהים אותו, עושים לו ביקורת גבולות כמו שצריך ולא שהוא עוקף איזה שהוא תהליך.

עוזי שליט: אין עקיפת תהליך לאף אחד.

עוזי שליט: יכול ששר יכנס וילך ישר לטרקלין ולא יכנס בתהליך של הצ'ק אין לצורך הענין וזה ביציאות.

איוב קרא: לגבי רשות הנמלים.

איוב קרא: מה קורה בנמלים?

איציק שריטי: ברשות הנמלים אין סידור מיוחד ל-וי.

איציק שריטי: אי.

איציק שריטי: פי, כל הנוסעים עוברים תהליך מסודר של בדיקה בטחונית, ביקורת גבולות ומכס.

איציק שריטי: אין עקיפה של תהליכים.

איוב קרא: גם מי שיש לו דרכון דיפלומטי.

איציק שריטי: כן.

איוב קרא: הרשות למלחמה בסמים, אתה שמעת את מה שנאמר פה.

אורי אסטליין: אני שמעתי ואני חושב שאנחנו צריכים לחלק את זה לשניים.

אורי אסטליין: הנושא הזה של מי זכאי ומה הפרוצדורה ודבר שני זה המעקב והבקרה על תפוגה של דרכונים כאלה.

אורי אסטליין: אין היום בעיה גם מבחינת מיחשוב למצוא את השדה המתאים ולציין ברגע שהאיש סיים את תפקידו שדרכון דיפלומטי או דרכון שירות מספר זה וזה לא תקף.

אורי אסטליין: ואז הוא לא יכול לשחק לא בנמל התעופה, לא בנמל ימי ולא בחוץ-לארץ ועל זה צריך להיות מעקב וביקורת ממוחשב אחרי תום תוקף הדרכונים האלה.

אורי אסטליין: זאת נקודת התורפה שמבחינתנו היום נמצאה בתחום הזה.

אורי אסטליין: אדם שגם הדרכון שלו פג תוקפו וגם אחר כך שיחק, ואני לא רוצה לדבר על המקרה הספציפי, אבל יכול לשחק בשינוי תאריכים כשמחשב אין בשום מקום הודעה שהדרכון הזה חדל תוקף.

איוב קרא: אני יוצא פה מודאג.

איוב קרא: אני יצאתי מודאג היום בראייה שלדעתי אין פיקוח על דרכונים דיפלומטיים ודרכוני שירות.

איוב קרא: מה שקורה בפועל, מי שיש לו דרכון שירות או דיפלומטי ממשיך בפועל להחזיק אותו ואם לא היתה מתעוררת היום הפרשה הזאת אף אחד לא היה יודע על זה וזה קרה אחרי שהפרשה הזאת התפוצצה, אנחנו מבינים את מה שקורה ולכן זה שאין מעקב ושאנשים לא נדרשים להחזיר את הדרכונים הדיפלומטיים ודרכוני השירות, לדעתי זה לקונה בתוך המערכת במלחמתה בכל מיני דברים.

איוב קרא: זה שאנשים לא מחזירים כמה שנים את הדרכון הדיפלומטי, גונן שגב כבר לא בממשלה ובכנסת כבר כמה שנים טובות, לא שנה והדרישה לשנה גם היא מוגזמת.

איוב קרא: אני יודע שאת דרכון השירות צריך לחדש כל חמש שנים וכנראה במקרה הזה הוא חודש.

רשף חן: זאת צריכה להיות עבירה להשתמש בדרכון שירות כשאתה כבר לא בתפקיד.

איוב קרא: אני פונה למשרד החוץ, לכל הגורמים הנוגעים בדבר, לדרוש מיד עם סיום תפקידו של איש שקיבל דרכון שירות או דרכון דיפלומטי את החזרת הדרכון למשרד החוץ או לגורם שהנפיק לו את הדרכון, וגם לקצר עד בכלל, לדעתי ברגע אדם סיים את תפקידו חובה עליו תוך פרק זמן של 30-60-90 יום להחזיר את הדרכון למדינת ישראל ואין שום סיבה בעולם שהוא ימשיך להחזיק בדרכון שנה.

איוב קרא: כתוב על הדרכון שצריך להחזיר אותו, מישהו צריך לעקוב שזה מתבצע ואם הדרכון לא מוחזר מיד להתקשר ולדרוש את החזרת הדרכון.

איוב קרא: אני חושב שצריך להיות שיוויון בפני החוק ואין פריווילגיה לאנשים וצריך להבין שהבדיקה היא דבר מאוד חשוב למערכת, היא מאוד נחוצה למערכת ולא צריכות להיות הנחות בכניסה וביציאה לישראל.

איוב קרא: אני מודה לכם שבאתם פה ואני מקווה שלא נדע יותר פרשיות שיזעזעו את המערכת כתוצאה מלקונות לא נעימות.

איוב קרא: תודה רבה.